ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
भारतीय अन्नधान्य महामंडळाच्या अन्न आणि सार्वजनिक वितरण विभागाने 24 मार्च ते 30 जून 2020 दरम्यान 139 लाख मेट्रीक टन अन्नधान्याची वाहतूक सुमारे 5,000 रेक्स आणि सुमारे 14.7 लाख मेट्रीक टन अन्नधान्याची वाहतूक 91,874 ट्रकांच्या माध्यमातून देशभरात केली. अंदमान आणि निकोबार बेटे आणि लक्षद्वीप बेटाला सुनिश्चित केलेला साठा जहाजांच्या माध्यमातून पोहोचवला. पुरवठा सुरळीत आणि यशस्वीरित्या होण्यासाठी रेल्वेमंत्रालय, नौवहन मंत्रालय आणि भारतीय हवाई दलाची भूमिका महत्त्वाची ठरली. एफसीआय, सीडब्ल्युसी, सीआरडब्ल्युसी, राज्य वखार मंडळ आणि राज्य/ केंद्रशासित प्रदेशांचे नागरी पुरवठा विभाग/महामंडळ यांनी योग्य समन्वयातून हे कार्य यशस्वी केले.
लाभार्थ्यांपर्यंत अन्नधान्य पोहचवण्यासाठी देशभरातील 5.4 लाख स्वस्त धान्य दुकानांचा वापर केला. दुकानांमध्ये कोविड-19 संबंधीचे सर्व निकष जसे सामाजिक अंतर, मास्कचा वापर, हात धुण्यासाठी सॅनिटायजर, साबण आणि पाण्याची व्यवस्था, दुकानांच्या विविध वेळा, नियमित निर्जंतुकीकरण, ईपीओएस मशीनचा वापर करण्यात आला.
ईपीओएस मशिनवर बायोमेट्रीक ओळख पटवण्यासाठी अडचणी येत असूनही उत्तर प्रदेश, बिहार, गुजरात या राज्यांनी लाभार्थ्यांची बायोमेट्रीक ओळख पटवण्यासाठी योग्य प्रोटोकॉल पाळून नेमके लाभार्थ्यांपर्यंत पोहोचणे सुनिश्चित केले.
देशाच्या विविध भागात मायक्रोसेव्ह कन्सल्टिंग, डलबर्ग यांनी केलेल्या स्वतंत्र सर्वेक्षणात पीएम-जीकेएवाय अंतर्गत अन्नधान्याच्या वितरणासंदर्भात लाभार्थी मोठ्या प्रमाणात समाधानी असल्याचे दिसून आले. केंद्रीय ग्राहक व्यवहार, अन्न आणि सार्वजनिक वितरण मंत्री यांच्यासह प्रत्येक स्तरावर या कार्यक्रमाच्या अंमलबजावणीचे काटेकोरपणे निरीक्षण केले गेले आणि पीएम-जीकेएवायच्या यशस्वीतेसाठी राज्ये / केंद्रशासित प्रदेशांना अंमलबजावणीसाठी येणाऱ्या सर्व समस्यांचे तातडीने निराकरण केले.
मार्च 2020 मध्ये जाहीर केलेल्या प्रधानमंत्री गरीब कल्याण पॅकेज  नुसार, अन्न आणि सार्वजनिक वितरण विभागाने “प्रधानमंत्री गरीब कल्याण अन्न योजनेची ” एप्रिल, मे आणि जून 2020 या तीन महिन्यांमध्ये अंमलबजावणी केली, जेणेकरुन देशात निर्माण झालेल्या कोविड-19 संकट परिस्थितीत एनएफएसए अंतर्गत गरीब आणि वंचित लाभार्थ्यांना अन्नधान्याची झळ बसू नये.
या विशेष योजनेअंतर्गत, सुमारे 81 कोटी एनएफएस लाभार्थ्यांचा अंत्योदय अन्न योजना  आणि प्रायोरेटी हाऊसहोल्डर्स  या दोन्ही श्रेणीत समावेश करुन त्यांना अतिरिक्त मोफत अन्नधान्य , प्रतीमाह प्रतीव्यक्ती 5 किलो, त्यांच्या नियमित मासिक पात्रतेपेक्षा अधिक पुरवण्यात आले.
30 मार्च 2020 रोजी, अन्न आणि सार्वजनिक वितरण विभागाने राज्ये/केंद्रशासित प्रदेशवार वितरणासाठी 121 लाख मेट्रीक टन  राज्ये/केंद्रशासित प्रदेशांतील एनएफएसए लाभार्थ्यांना एप्रिल-जून 2020 या तीन महिन्यांसाठी पहिल्या टप्प्यात वितरीत करण्यासाठी देण्यात आले.
भारतीय अन्नधान्य महामंडळाकडून प्राप्त अहवालानुसार, सुमारे 118 लाख मेट्रीक टन  जे एप्रिल-जून 2020 साठी निर्धारीत होते, ते राज्ये/केंद्रशासित प्रदेशांकडून उचलण्यात आले आहे आणि एनएफएसएच्या लाभार्थ्यांसाठी मोफत वितरीत करण्यात आले आहे. याव्यतिरिक्त, आणखी 111.52 लाख मेट्रीक टन  राज्ये/केंद्रशासित प्रदेशांकडून एप्रिल-जून 2020 साठी वितरीत करण्यात आले आहे.
अ. 37.5 लाख मेट्रीक टन  अन्नधान्य एप्रिल आणि मे 2020 मध्ये सुमारे 75 कोटी लाभार्थ्यांना वितरीत करण्यात आले आहे.
ब. 36.54 लाख मेट्रीक टन  अन्नधान्य जून महिन्यात 73 कोटी लाभार्थ्यांना वितरीत करण्यात आले आहे.
संरक्षण मंत्रालय
भारताला सामरिक दृष्ट्या नवे सामर्थ्य लाभले असून देशाच्या सीमा पूर्वीपेक्षा अधिक सुरक्षित झाल्या आहेत : पंतप्रधान नरेंद्र मोदी यांचे लाल किल्यावरुन स्वातंत्र्य दिन सोहळ्यात प्रतिपादन
“सशस्त्र दलांचे आधुनिकीकरण करण्यात येत असून ही दले अधिक तरुण आणि भविष्यातील आव्हानांना तोंड देण्यासाठी सज्ज करण्याला आमचे सर्वोच्च प्राधान्य”
नवी दिल्ली, 15 ऑगस्ट 2023
गेल्या काही वर्षात भारताला सामरिक दृष्ट्या नवे सामर्थ्य लाभले असून पहिल्यापेक्षा आपल्या सीमा अधिक सुरक्षित झाल्याचे पंतप्रधान नरेंद्र मोदी यांनी म्हटले आहे. 15 ऑगस्ट 2023 रोजी 77 व्या स्वातंत्र्यदिनानिमित्त लाल किल्याच्या बुरूजावरून ते राष्ट्राला संबोधित करत होते. सुरक्षेच्या दृष्टीकोनातून सध्याच्या जागतिक पटलावरच्या पार्श्वभूमीवर राष्ट्रीय सुरक्षितता सुनिश्चित करण्याच्या सरकारच्या ठाम निर्धाराचा त्यांनी पुनरुच्चार केला. सशस्त्र दलांचे आधुनिकीकरण करण्यासह ही दले अधिक तरुण आणि भविष्यातील आव्हानांचा सामना करण्याच्या दृष्टीने सज्ज राखण्यासाठी अनेक लष्करी सुधारणा हाती घेण्यात आल्याचे त्यांनी सांगितले.
दहशतवादी हल्यांच्या संख्येत लक्षणीय घट झाल्याने देशातल्या जनतेमध्ये आता अधिक सुरक्षिततेची भावना निर्माण झाली आहे यावर त्यांनी भर दिला. देशात जेव्हा शांतता आणि सुरक्षितता नांदत असते तेव्हा विकासाची नवी उद्दिष्टे साध्य केली जातात असे पंतप्रधान म्हणाले.
संरक्षण दलातल्या निवृत्तीवेतनधारकांची ‘एक श्रेणी –एकसमान निवृत्तीवेतन’ या दीर्घ काळ प्रलंबित असलेल्या मागणीचा उल्लेख करत सत्तेवर येताच या सरकारने या मागणीची पूर्तता केल्याचे त्यांनी सांगितले. ‘एक श्रेणी –एकसमान निवृत्तीवेतन’ ही आपल्या देशातल्या सैनिकांसाठी सन्मानाची बाब होती. सत्तेवर येताच आम्ही त्यासंदर्भात अंमलबजावणी केली.70,000 कोटी रुपये माजी सैनिक आणि त्यांच्या कुटुंबियांपर्यंत पोहोचले’,पंतप्रधान म्हणाले.
देशाची सुरक्षितता आणि देशाचे हितरक्षण सुनिश्चित करणाऱ्या आणि सीमेवर तैनात सशस्त्र दलाच्या जवानांना पंतप्रधानांनी स्वातंत्र्यदिनाच्या शुभेच्छा दिल्या.S.Bedekar/N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
अर्थ मंत्रालय
महसूल गुप्तचर संचालनालयाने उघड केलं परदेशी चलनाच्या तस्करीचे रॅकेट; 6.14 कोटी रुपयांचे परकीय चलन जप्त, रॅकेटमध्ये परदेशी नागरिकही सामिल
नवी दिल्ली, 8 ऑगस्ट 2018
महसूल गुप्तचर संचालनालयाच्या दिल्ली क्षेत्रीय एककाने परदेशी चलनाच्या तस्करीचे रॅकेट उघड केले आहे. या प्रकरणी आठ जणांना अटक करण्यात आली आहे. नवी दिल्ली इथल्या इंदिरा गांधी आंतरराष्ट्रीय विमानतळावर हे परदेशी नागरिक 5 आणि 6 तारखेच्या रात्री हाँगकाँगला जाणाऱ्या विमानात बसण्यासाठी जात होते. या संदर्भात मिळालेल्या गुप्त माहितीवरुन कारवाई करत संचालनालयाने 6.14 कोटी रुपयांचे परकीय चलन जप्त केले आहे. या संबंधी पुढील तपास सुरु आहे.
B.Gokhale/S.Kakade/P.Malandkar
(Visitor Counter : 56
संरक्षण मंत्रालय
आयएनएस तारिणी ही भारतीय युद्धनौका निघाली गोवा ते म़ॉरिशसच्या सागरी मोहिमेवर
आयएनएस मांडवीचे कमांडिंग ऑफिसर कमोडोर संजय पांडा यांनी आज पहाटे गोवा ते मॉरिशसमधल्या लुईस बंदरापर्यंतच्या नौकानयन मोहिमेचा ध्वज दाखवून प्रारंभ केला.
ही मोहीम नौदल नौकानयन जहाज  तारिणीतील सहा अधिकाऱ्यांच्या ताफ्याने  हाती घेतली आहे.
एकेरी मार्गाने जवळजवळ 2500 नाॅटिकल मैल  अंतर या ताफ्याला पार करायला लागणार आहे. 20 - 21 दिवसांच्या कालावधीत त्यांना अत्यंत खराब हवामान आणि पावसाळ्यातील खवळलेला समुद्र अशा प्रतिकूल परिस्थितीचा सामना करावा लागेल अशी अपेक्षा आहे. या परिस्थितीत नौकानयन करण्याव्यतिरिक्त, बोटीची, यंत्रसामग्रीची देखभाल आणि खाण्यापिण्याची सोय अशा पातळीवर त्यांना कामं करायची आहेत. भारतीय किनारा सोडला की त्यांना न थांबता मार्गक्रमणा करायची आहे.
भारतीय नौदलाकडे म्हादेई, तारिणी, बुलबुल, हरियाल, कडलपुरा आणि नीलकंठ ही सहा सागरी नौदल नौकानयन जहाजे  आहेत. या नौका नियमितपणे नौदल कर्मचार्यांच्या लहान तुकड्यांसह सागरी मोहिमेवर जातात. समुद्रातील नौकानयनाचा पुरेसा अनुभव असणा-या स्वयंसेवकांमधून सागरी प्रवास करणारे कर्मचारी निवडले जातात.
ओशन सेलिंग  हा अत्यंत कठीण साहसी खेळ आहे. या महासागर नौकानयन मोहिमा साहसाची भावना विकसित करण्यात, जोखीम घेण्याची क्षमता वाढविण्यास मदत करतात. नेव्हिगेशन, दळणवळण, इंजिन आणि जहाजावरील यंत्रसामग्रीचे तांत्रिक ऑपरेशन, इनमरसॅट उपकरणांचे ऑपरेशन, लॉजिस्टिक्स प्लॅनिंग इत्यादींसह आवश्यक सीमनशिप कौशल्यं वाढविण्यासाठी या सफरींचा उपयोग होतो. सागर परिक्रमा आणि केपटाऊन ते रिओ डी जनेरियो शर्यती, आयओएनएस आणि बंगालच्या उपसागराच्या नौकानयन मोहिमांमध्ये भाग घेतल्यामुळे जगभरात भारतीय नौदलाची क्षमता दाखविण्याची संधी मिळते. तारिणीने 2017 मध्ये सर्व महिला अधिकारी दलासह जगाची 'नाविका सागर परिक्रमा' केली होती. त्यासाठीही तिला ओळखले जाते. सध्याच्या मोहिमेमध्ये पुरूष आणि महिला अधिकाऱ्यांची संख्या समसमान आहे. प्रत्येकी तीन पुरुष आणि तीन महिला अधिकारी मोहिमेत सहभागी आहेत. भारतीय नौदलातील सर्वात अनुभवी नौका कॅप्टन व्हीडी मेहेरिशी या जहाजाचे नेतृत्व करत आहेत. क्रू मेंबर्समध्ये कमांडर विकास शेओरान, लेफ्टनंट कमांडर पायल गुप्ता, लेफ्टनंट कमांडर कौशल पेडणेकर, लेफ्टनंट कमांडर दिलना के आणि लेफ्टनंट कमांडर रूपा ए यांचा समावेश आहे.
उपराष्ट्रपती कार्यालय
भारत आणि सेनेगल यांच्यात सांस्कृतिक देवाणघेवाण, युवाव्यवहार विषयक सहकार्य आणि अधिकाऱ्यांसाठी व्हिसा मुक्त व्यवस्था या क्षेत्रात तीन सामंजस्य करारांवर स्वाक्षरी
विकासाच्या दिशेने सुरु असलेल्या सेनेगलच्या वाटचालीत एक विश्वासू भागीदार होण्याची भारताची वचनबद्धता
नवी दिल्ली, 2 जून 2022
तीन देशांच्या दौऱ्यावर असलेले उपराष्ट्रपती एम. वेंकय्या नायडू काल सेनेगल इथं पोहोचले. सेनेगलच्या परराष्ट्र व्यवहारमंत्री आयसेटा टेले साल  यांनी त्यांचे डकार विमानतळावर स्वागत केले. भारतातर्फे सेनेगलला उच्चस्तरीय भेेेटीची ही पहिलीच वेळ असून दोन्ही देशातल्या राजनैतिक संबंधांना यावर्षी 60वर्षे पूर्ण होत असल्याने या भेटीला विशेष महत्त्व प्राप्त झाले आहे. या दौऱ्यात नायडू यांनी सेनेगलचे राष्ट्रपती मैकी साल यांच्याशी प्रतिनिधिमंडळ स्तरातवर चर्चा केली. सेनेगलच्या सामाजिक-आर्थिक विकासाला द्विपक्षीय, क्षेत्रीय आणि आंतरराष्ट्रीय स्तरावर सर्व प्रकारे संपूर्ण पाठिंबा देण्याच्या भारताच्या वचनबद्धतेची हमी नायडू यांनी दिली.
या चर्चे दरम्यान, दोन्ही देशांमध्ये विविध क्षेत्रात द्विपक्षीय संबंध अधिक मजबूत करण्याच्या दृष्टीने तीन सामंजस्य करारांवर स्वाक्षरी करण्यात आली. 1 जून 2022 रोजी डकारमध्ये उपराष्ट्रपती नायडू आणि सेनेगलच्या राष्ट्रपतींच्या उपस्थितीत केंद्रीय आरोग्य आणि कुटुंब कल्याण राज्यमंत्री, डॉ. भारती पवार आणि सेनेगलच्या परराष्ट्र व्यवहारमंत्री, आयसेटा टेले साल  यांनी सामंजस्य करारांवर स्वाक्षरी केली आणि करारांची देवाणघेवाण केली. सेनेगल या राष्ट्राने आदर्श लोकशाही प्रस्थापित करून आफ्रिका खंडात एक उत्तम उदाहरण सादर केले आहे, जगातील सर्वात मोठी लोकशाही असलेला भारत, याबाबतीत सेनेगलचे कौतुक करत आहे, असा गौरवपूर्ण उल्लेख नायडू यांनी केला. लोकशाही आणि धर्मनिरपेक्षता ही सामायिक मूल्य दोन्ही देशांमधील प्रगाढ आणि मैत्रीपूर्ण संबंधांचा आधार आहेत,असं ते म्हणाले.
आंतरराष्ट्रीय सौर आघाडीचे सदस्य झाल्याबद्दल उपराष्ट्रपतींनी सेनेगलचे आभार मानले. आंतरराष्ट्रीय सौर आघाडी आणि "एक सूर्य, एक जग आणि एक ग्रिड" या उपक्रमाअंतर्गत सेनेगल सोबत कार्य करायला भारत,उत्सुक आहे, असं त्यांनी सांगितलं.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
राष्ट्रपती कार्यालय
राष्ट्रपती रामनाथ कोविंद आणि जॉर्जियाच्या राष्ट्रपती यांच्यात दूरध्वनी संभाषण
(नवी दिल्ली, 4 जून 2020
राष्ट्रपती रामनाथ कोविंद आणि जॉर्जियाच्या राष्ट्रपती सालोमी जरूबिचविली यांच्यात आज दूरध्वनीवरून संभाषण झाले.यावेळी दोन्ही नेत्यांनी द्विपक्षीय संबंधाबाबत चर्चा केली.
जॉर्जिया समवेत असलेले स्नेह आणि मैत्रीपूर्ण संबंध भारतासाठी मौल्यवान असल्याचे राष्ट्रपतींनी सांगितले.व्यापार, आर्थिक आणि सांस्कृतिक क्षेत्रातल्या संबंधाकडे दोन्ही देशांनी अधिक लक्ष देण्याची गरज यावेळी व्यक्त करण्यात आली. प्रशिक्षण आणि क्षमता वृद्धी या क्षेत्रात जॉर्जिया समवेत सहकार्य वाढवण्यात भारताला आनंदच आहे.
कोविड-19 मुळे जगासमोर ठाकलेल्या आव्हानांची आणि जगभरातल्या लोकांच्या जीवनात निर्माण झालेल्या अडथळ्याची दखल घेत, कोविड-19 चा प्रसार रोखण्यात जॉर्जियाचे प्रयत्न प्रशंसनीय असल्याचे राष्ट्रपती म्हणाले.कोविड-19 चा प्रसार रोखण्यासाठी भारताने जोमदार प्रयत्न केले असून त्यात बऱ्याच मोठ्या प्रमाणात यशस्वी ठरल्याचे त्यांनी नमूद केले.
कोविड-19 विरोधातल्या लढ्यात जागतिक प्रयत्नांना गती देण्यात भारत आघाडीवर राहिला असून 150 हून अधिक देशांना भारताने वैद्यकीय मदत पुरवली आहे.आर्थिक विकासाला चालना देण्यासाठी जागतिक समुदायाने एकत्रित काम केले पाहिजे असे मत या नेत्यांनी व्यक्त केले.
जॉर्जियामधे भारतीय विद्यार्थी मोठ्या संख्येने असून त्यामधले बरेच विद्यार्थी वैद्यकीय शिक्षण घेतअसल्याचा उल्लेख करत त्यांना मायदेशी आणण्यासाठी आणि जॉर्जियात राहणाऱ्या भारतीय समुदायाच्या कल्याणासाठी केलेल्या सहकार्याबद्दल राष्ट्रपतींनी जॉर्जियाच्या सरकारचे आभार मानले.
M.Jaitly/N.Chitale/P.Kor
आरोग्य आणि कुटुंब कल्याण मंत्रालय
भारताच्या समग्र कोविड -19 प्रतिबंधक लसीकरणाने 190.83 कोटी मात्रांचा टप्पा केला पार
12 ते 14 वयोगटातील 3.10 कोटींपेक्षा जास्त मुलांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 19,067
गेल्या 24 तासात 2,827 नव्या रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 0.72 %
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 190.83  कोटींचा टप्पा पार केला आहे. 2,38,04,578 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.10  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,05,995
|
|
2nd Dose
|
|
1,00,27,059
|
|
Precaution Dose
|
|
49,79,588
|
|
FLWs
|
|
1st Dose
|
|
1,84,17,287
|
|
2nd Dose
|
|
1,75,60,600
|
|
Precaution Dose
|
|
80,58,255
|
|
Age Group 12-14 years
|
|
1st Dose
|
|
3,10,92,227
|
|
2nd Dose
|
|
1,10,49,593
|
|
Age Group 15-18 years
|
|
1st Dose
|
|
5,88,47,817
|
|
2nd Dose
|
|
4,35,78,760
|
|
Age Group 18-44 years
|
|
1st Dose
|
|
55,64,27,541
|
|
2nd Dose
|
|
48,33,88,877
|
|
Precaution Dose
|
|
3,30,781
|
|
Age Group 45-59 years
|
|
1st Dose
|
|
20,31,00,911
|
|
2nd Dose
|
|
18,93,06,917
|
|
Precaution Dose
|
|
8,90,851
|
|
Over 60 years
|
|
1st Dose
|
|
12,69,90,895
|
|
2nd Dose
|
|
11,79,82,599
|
|
Precaution Dose
|
|
1,59,60,235
|
|
Precaution Dose
|
|
3,02,19,710
|
|
Total
|
|
1,90,83,96,788
भारतातील रुग्णसंख्या सध्या 19,067 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासात 3,230 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,70,165 झाली आहे.
गेल्या 24 तासांत 2,827 नव्या कोरोना रुग्णांची नोंद झाली.
गेल्या 24 तासात एकूण 4,71,276 चाचण्या करण्यात आल्या. भारताने आतापर्यंत एकूण 84.24  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.72 % तर दैनंदिन पॉझिटिव्हिटी दर 0.60 % आहे.
अंतराळ विभाग
केंद्रीय मंत्री डॉ जितेंद्र सिंह यांनी चंद्रावर भारत पोहचल्याचे स्वागत केले, पुढील दिशा आणि क्रम याबाबत दिली माहिती
नवी दिल्ली, 23 ऑगस्ट 2023
“चंद्रावर भारताचे स्वागत ! सलाम ISRO!". केंद्रीय विज्ञान आणि तंत्रज्ञान राज्यमंत्री  यांचे हे सुरुवातीचे वाक्य होते; आज संध्याकाळी चंद्राच्या दक्षिण ध्रुवावरील पृष्ठभागावर चांद्रयान 3 चे यशस्वी सॉफ्ट लँडिंग झाल्यानंतर लगेचच अंतराळ राज्यमंत्री डॉ जितेंद्र सिंह यांनी चांद्रयान-3 च्या लँडिंगच्या अचूक क्षणाशी जुळणारे ट्विट केले. डॉ जितेंद्र सिंह म्हणाले, “ इतरांनी केवळ चंद्राची कल्पना केली, मात्र आम्ही प्रत्यक्ष चंद्र अनुभवला. .
इतर लोक स्वप्नरंजनात गढले असताना, चांद्रयान 3 ने स्वप्न साकार केले आहे. तिरंगा चंद्राच्या अवकाशात डौलाने फडकत आहे आणि भारताच्या संकल्पाचा पुनरुच्चार करत आहे , 'स्काय इज नॉट द लिमिट' असे पंतप्रधान मोदी म्हणाले. प्रसारमाध्यमांना दिलेल्या एका संक्षिप्त निवेदनात डॉ जितेंद्र सिंह यांनी इस्रोचे अध्यक्ष एस. सोमनाथ, मोहिमेचे संचालक मोहन कुमार आणि इस्रोच्या संपूर्ण टीमचे चंद्रावर दक्षिण ध्रुवीय प्रदेशात सर्वप्रथम सॉफ्ट लँडिंगचा मान भारताला मिळवून दिल्याबद्दल कौतुक केले. आतापर्यंत अन्य कोणत्याही अंतराळ मोहिमेला हे यश मिळाले नाही.
ही मोहीम यशस्वी करण्यासाठी सूक्ष्म नियोजन आणि बारीकसारीक तपशील सुनिश्चित करण्यासाठी कित्येक महिने आणि वर्षे रात्रंदिवस काम करताना किती सातत्यपूर्ण मेहनत, कठोर परिश्रम, बांधिलकी आणि तळमळ असते हे समजून घेणे सामान्य नागरिकांसाठी कठीण गोष्ट आहे असे ते म्हणाले.
आजच्या यशस्वी कामगिरी नंतर डॉ जितेंद्र सिंह म्हणाले, अंतराळ क्षेत्रात जगातील आघाडीचे राष्ट्र म्हणून भारताने आपले स्थान आणखी भक्कम केले आहे. भारताचे अंतराळ क्षेत्र "खुले " करून भारताच्या अंतराळ शास्त्रज्ञांना त्यांचे संस्थापक जनक विक्रम साराभाई यांचे स्वप्न साकार करण्यासाठी सक्षम बनवण्याचे आणि भारताच्या प्रचंड क्षमता आणि प्रतिभा प्रत्यक्षात उतरवण्यासाठी आणि जगासमोर स्वतःला सिद्ध करण्यासाठी पोषक वातावरण उपलब्ध करून देण्याचे संपूर्ण श्रेय त्यांनी पंतप्रधान नरेंद्र मोदी यांना दिले .
आता यापुढील प्रवासाचा क्रम सांगताना, डॉ जितेंद्र सिंह म्हणाले, चांद्र दिन पुढील 14 दिवस राहील, तोपर्यंत विक्रम आणि प्रग्यान वरील प्रयोग चालतील आणि सर्व उपकरणांमधून जास्तीत जास्त माहिती संकलित केली जाईल.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
आरोग्य आणि कुटुंब कल्याण मंत्रालय
कोविड - 19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 192.82 कोटी मात्रा देण्यात आल्या
भारतात सध्या 15,414 कोरोना रुग्ण उपचाराधीन
उपचाराधीन रुग्णांचे प्रमाण 0.04%
सध्याचा रुग्ण बरे होण्याचा दर 98.75%
गेल्या 24 तासात 2,167 रुग्ण कोरोनातून बरे झाले . देशात आतापर्यंत एकूण 4,26,04,881 रुग्ण कोरोनामुक्त
गेल्या 24 तासात देशात 2,628 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझीटीव्हिटी दर 
आतापर्यंत 84.84 कोटी चाचण्या करण्यात आल्या. गेल्या 24 तासात 4,52,580 चाचण्या करण्यात आल्या.
युवा व्यवहार आणि क्रीडा मंत्रालय
भारतीय कुस्ती महासंघाविरुद्धच्या आरोपांची चौकशी करण्यासाठी केंद्रीय क्रीडा मंत्रालयाने खेलरत्न एमसी मेरी कॉम यांच्या अध्यक्षतेखाली निरीक्षण समिती केली स्थापन
हि समिती चौकशी दरम्यान भारतीय कुस्ती महासंघाचा दैनंदिन कारभार देखील पाहील
नवी दिल्ली, 23 जानेवारी 2023
भारतीय कुस्ती महासंघाच्या अध्यक्षांविरोधात, कुस्तीपटूंनी केलेल्या लैंगिक छळाच्या तक्रारींनंतर आणि आर्थिक गैरव्यवस्थापन व मनमानी कारभाराबाबत खेळाडूंनी केलेल्या आरोपानंतर भारतीय कुस्ती महासंघात सुशासनाला चालना देण्यासाठी आणि खेळाडूंच्या हिताचे रक्षण करण्यासाठी, क्रीडा मंत्रालयाने लैंगिक शोषण, छळ आणि/धमकी, आर्थिक अनियमितता आणि प्रशासकीय त्रुटींबाबत प्रमुख खेळाडूंनी केलेल्या आरोपांची चौकशी करण्यासाठी एक निरीक्षण समिती स्थापन केली आहे. ही निरीक्षण समिती चौकशी दरम्यान, भारतीय कुस्ती महासंघाचा दैनंदिन कारभार देखील पाहिल.
खेलरत्न पुरस्कार विजेती आणि ऍथलिट आयोगाची अध्यक्ष एमसी मेरी कोम या समितीची अध्यक्ष असेल तर भारतीय ऑलिम्पिक महासंघाचे कार्यकारी परिषद सदस्य खेलरत्न पुरस्कार विजेते योगेश्वर दत्त, मिशन ऑलिम्पिक सेलची सदस्य ध्यानचंद पुरस्कार विजेती तृप्ती मुरगुंडे, भारतीय क्रीडा प्राधिकरण , TEAMS च्या माजी कार्यकारी संचालक राधिका श्रीमन, टार्गेट ऑलिम्पिक पोडियम योजनेचे माजी मुख्य कार्यकारी अधिकारी कर्नल  राजेश राजगोपालन हे अन्य सदस्य असतील.
निरीक्षण समिती 4 आठवड्यांत चौकशी पूर्ण करेल. तसेच मंत्रालयाने भारतीय कुस्ती महासंघाच्या कार्यकारी समितीला पुढील सूचनेपर्यंत तात्काळ प्रभावाने, महासंघाच्या दैनंदिन कारभाराच्या व्यवस्थापनापासून दूर राहण्याचे निर्देश दिले आहेत.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
उपराष्ट्रपती कार्यालय
कृषी क्षेत्रात सुधारणा घडवण्यासाठी पायाभूत विकास हा एक महत्वाचा घटक : उपराष्ट्रपती
शेतकरी आणि वैज्ञानिक यांच्या संवादात्मक मेळाव्याला उपराष्ट्रपतींनी केले संबोधित
नवी दिल्ली, 15 मार्च 2019
देशातल्या कृषी क्षेत्रातल्या समस्या कमी करण्यासाठी प्रत्येक संबंधिताने एकत्रित प्रयत्न करण्याची गरज उपराष्ट्रपती एम. व्यंकय्या नायडू यांनी व्यक्त केली आहे. विजयवाडा येथे शेतकरी आणि वैज्ञानिक यांच्या संवादात्मक मेळाव्यात ते आज बोलत होते. कृषी क्षेत्र शाश्वत आणि किफायतशीर करुन देशातल्या शेतकऱ्यांचे उत्पन्न दुप्पट करण्याची गरज असल्याचे उपराष्ट्रपती म्हणाले. यासाठी रचनात्मक बदल तसेच केंद्र आणि राज्यसरकारांकडून या मुद्याला सर्वोच्च प्राधान्य देणे आवश्यक आहे असे त्यांनी सांगितले.
शेतकऱ्याला सक्षम करण्यामधे पायाभूत क्षेत्राची महत्वाची भूमिका अधोरेखित करतांना ग्रामीण रस्ते संपर्क सुधारणा, अधिक गोदामांची उभारणी, शीतगृहांची सुविधा, पाणी आणि वीजेचा निश्चित पुरवठा हे यामधले महत्वाचे घटक आहेत. शेतकऱ्यांना वेळेवर पतपुरवठा करणे ही बाबही तितकीच महत्वाची असल्याचे उपराष्ट्रपती म्हणाले.
पिकांमधे वैविध्य आणणे आणि कृषीपूरक जोडधंदा हाती घेणे याबाबतही शेतकऱ्याला शिक्षण देण्याची गरज त्यांनी व्यक्त केली. ज्या शेतकऱ्यांनी कृषीपूरक जोडधंदा हाती घेतला अशा शेतकऱ्यांच्या कुटुंबात आत्महत्या झाल्या नाहीत असे एमएएनएजीई ने केलेल्या पाहणीत उघड झाल्याचे त्यांनी नमूद केले. भारतात आणि जगातल्या इतर भागातही कृषी क्षेत्राला मोठे प्रोत्साहन देण्याची आवश्यकता आहे. कृषी क्षेत्राशी निगडित अनेक मुद्यांसंदर्भात एकत्रित आणि समन्वयाने कृतीची गरज त्यांनी व्यक्त केली. शेतकऱ्यांच्या सक्षमीकरणासाठी सिंचन, पायाभूत सुविधा, गुंतवणूक आणि विमा क्षेत्र बळकट करायला हवे असे ते म्हणाले.
B.Gokhale/N.Chitale/P.Malandkar
(Visitor Counter : 127
राष्ट्रपती कार्यालय
मुस्लीम वर्ल्ड लीग या संघटनेच्या सरचिटणीसांनी राष्ट्रपतींची भेट घेतली
नवी दिल्ली, 12 जुलै 2023
मुस्लीम वर्ल्ड लीग या संघटनेचे सरचिटणीस डॉ.मोहम्मद बिन अब्दुलकरीम अल-इस्सा यांनी आज,12 जुलै 2023 रोजी, नवी दिल्ली येथे राष्ट्रपती द्रौपदी मुर्मू यांची भेट घेतली.
डॉ.अल-इस्सा यांच्या पहिल्याच भारतभेटीबद्दल त्यांचे स्वागत करुन राष्ट्रपती म्हणाल्या की सहिष्णुतेची मूल्ये, चेतनांवरचा संयम आणि आंतर-धार्मिक संवाद यांना प्रोत्साहन देण्यात मुस्लीम वर्ल्ड लीगने बजावलेली भूमिका तसेच निश्चित केलेली उद्दिष्टे यांची भारत प्रशंसा करतो. त्या म्हणाल्या की एक बहु-सांस्कृतिक, बहु-भाषिक, बहु-वांशिक आणि बहु-धर्मीय समाज म्हणून भारत विविधतेतील एकतेचा संदेश देत आला आहे. आमच्या 200 दशलक्षांहून अधिक भारतीय मुस्लीम बंधू-भगिनींनी जगातील मुस्लीम धर्मीयांची सर्वाधिक लोकसंख्या असलेल्या देशांमध्ये या भारत देशाला दुसऱ्या क्रमांकावर नेऊन ठेवले आहे.
राष्ट्रपती द्रौपदी मुर्मू म्हणाल्या की सौदी अरेबियाशी असलेल्या नात्याला भारताने फार महत्त्वाचे स्थान दिले आहे. भारत आणि सौदी अरेबिया या दोन देशांमधील सौहार्दपूर्ण संबंधांचा इतिहास या देशांदरम्यान असलेला व्यापार तसेच नागरिकांचे परस्परांशी असलेले नातेसंबंध यांच्यात खोलवर रुजलेला आहे. या दोन्ही देशांकडे, जगाला शिकवण देण्याजोग्या अनेक बहुमोल बाबी आहेत असे त्यांनी पुढे सांगितले.
राष्ट्रपती म्हणाल्या की भारत आणि सौदी अरेबिया हे दोन्ही देश सर्व स्वरूपाच्या दहशतवादाचा निषेध करतात आणि दहशतवाद अजिबात खपवून न घेण्याचे ‘शून्य सहनशीलता’ धोरणाचा पुरस्कार करतात. दहशतवाद आणि हिंसक अतिरेक यांना आळा घालण्यासाठी समग्र दृष्टीकोन स्वीकारण्याची गरज आहे आणि हे केवळ समतोल विचारसरणीच्या अनुकरणाने शक्य आहे यावर दोन्ही नेत्यांचे एकमत झाले.अतिरेकीपणा, दहशतवाद आणि हिंसा यांच्याविरुद्ध डॉ.अल-इस्सा यांनी घेतलेल्या भूमिकेची राष्ट्रपतींनी प्रशंसा केली. डॉ.अल-इस्सा यांच्या या भारतभेटीमुळे मुस्लीम वर्ल्ड लीगशी असलेल्या भारताच्या सहयोगी संबंधांसाठी आणखी नवे मार्ग खुले होतील असा विश्वास राष्ट्रपती मुर्मू यांनी व्यक्त केला.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
शिक्षण मंत्रालय
जिल्हा पातळीवरील ‘परीक्षा पे चर्चा 2023’ चित्रकला स्पर्धेचे गोव्यात आयोजन
मुख्यमंत्री डॉ प्रमोद सावंत यांच्या हस्ते विजेत्यांना पारितोषिक प्रदान
गोवा, 23 जानेवारी 2023
‘परीक्षा पे चर्चा 2023’ निमित्त, आज गोव्यातील उत्तर गोवा आणि दक्षिण गोवा या दोन्ही जिल्ह्यांमध्ये शालेय विद्यार्थ्यांसाठी ‘एक्झाम वॉरियर्स’ या संकल्पनेवर चित्रकला स्पर्धेचे आयोजन करण्यात आले होते. मुख्यमंत्री डॉ प्रमोद सावंत यांच्या हस्ते विजेत्यांन पारितोषिक प्रदान करण्यात आले.
दक्षिण गोव्यातील शाळांसाठी केंद्रीय विद्यालय क्रमांक-1, वास्को आणि उत्तर गोव्यातील शाळांसाठी आयएनएस मांडवी केंद्रीय विद्यालय या दोन शाळा नोडल केंद्र होत्या. दोन्ही शाळांमध्ये झालेल्या चित्रकला स्पर्धेत 200 बालकांनी सहभाग घेतला होता. याप्रसंगी विद्यार्थ्यांना प्रमाणपत्र आणि ‘एक्झाम वॉरियर्स’ पुस्तकाची प्रत देण्यात आली.
मुख्यमंत्री डॉ प्रमोद सावंत यांनी विद्यार्थ्यांना मार्गदर्शन करताना सांगितले की, अशा प्रकारच्या उपक्रमांमुळे विद्यार्थ्यांचा परीक्षेसंदर्भातील ताण कमी होण्यास मदत होईल. विद्यार्थ्यांच्या सर्वांगीण विकासासाठी पंतप्रधानांनी अतिशय विचारपूर्वक परीक्षा पे चर्चा कार्यक्रमाचे आयोजन केले आहे.
जिल्हास्तरीय चित्रकला स्पर्धेचे आयोजन ‘परीक्षा पे चर्चा 2023’ च्या अनुषंगाने करण्यात आले होते. विद्यार्थ्यांनी आजच्या स्पर्धेविषयी आनंद व्यक्त केला. अशाप्रकारच्या उपक्रमांच्या माध्यमातून परीक्षेसंदर्भातील ताण कमी होण्यास आणि कल्पकतेला चालना देण्यास मदत होईल, असे सांगितले.
27 जानेवारी रोजी दिल्ली येथील तालकटोरा स्टेडियमवर होणाऱ्या भव्य कार्यक्रमात पंतप्रधान नरेंद्र मोदी विद्यार्थ्यांना मार्गदर्शन करणार आहेत. गोव्यातील दोन विद्यार्थी आणि एक शिक्षक यांची यासाठी निवड झाली आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117